આ ઉમદા પ્રદર્શન બદલ ચહલને મેન ઓફ ધ મેચ આપવામાં આવ્યો હતો. એવોર્ડ લીધા બાદ હરિયાણાના આ બોલરે કહ્યું હતું કે, ‘હું બોલને ફ્લાઇટ કરું છું અને વિકેટ પર ફોકસ કરું છું. મને ખબર છે કે, આ બોલ પર સિક્સ પણ પડી શકે છે, પરંતુ કેપ્ટન અને ટીમ મેનેજમેન્ટ જ્યારે તમારી સાથે હોય ત્યારે આત્મવિશ્વાસ વધે છે. હું બેંગલુરુમાં આરસીબી માટે રમ્યો છું અને ત્યાં વિકેટ આનાથી પણ વધુ સપાટ હોય છે, આથી તે અનુભવ મને કામમાં આવ્યો હતો.’